Antonio Gades

Antonio Gades (Elda, Alacant, 1936 – Madril, 2004) espainiar dantzaria izan zen.

 Bizitza 
Hamazazpi urte zituela hasi zen dantzan, Pilar Lópezen Konpainian. 1960an Italiara jo zuen. Han ikasi zuen dantzaren teknika akademikoa (Anton Dolinekin); 1963an Espainiara itzuli zen, eta bere Konpainia sortu zuen. New Yorkeko Nazioarteko Azokari esker (1964) egin zen ezagun mundu osoan, eta hurrengo hamarkadan nonahi jaso zituen txalo-zaparradak, batez ere F. García Lorcaren hainbat obraren (Odolezko ezteiak) egokitzapenak dantzatuz. Hainbat film ere egin zituen, batez ere Carlos Saurarekin (Odolezko ezteiak, Carmen, Maitasun sorgindua). Alicia Alonsorekin batera aritu zen Kubako Ballet Nazionalean (1978-1980), eta 1980an Espainiakoaren zuzendari izendatu zuten. Komunista militantea izan zen eta Espainiako Herrietako Alderdi Komunistako kide izan zen.

 Erreferentziak 

Kategoria:Espainiako dantzariak
Kategoria:Alacant probintziako jendea
Kategoria:Espainiako koreografoak
Kategoria:Flamenko dantzariak
Kategoria:Minbiziak hildakoak
Kategoria:Madrilen hildakoak